Палітыка Бангладэш

Бангладэш — унітарная рэспубліка з парламенцкай формай кіравання. Афіцыйная мова — бенгальская, таксама выкарыстоўваецца англійская. Дзейнічае Канстытуцыя 1972 года (з наступнымі зменамі).

 Выканаўчая ўлада 
міні|Нацыянальная асамблея Бангладэш — парламент дзяржавы (знаходзіцца ў г. Дака)
Кіраўнік дзяржавы — прэзідэнт (з 24 красавіка 2023 — Махамад Шахабудзін), які абіраецца парламентам на тэрмін 5 гадоў.

 Заканадаўчая ўлада 
міні|Парламенцкая зала паседжанняў
Парламент — аднапалатная Нацыянальная Асамблея (Джацья Шангшад), якая складаецца з 345 дэпутатаў (300 дэпутатаў абіраюцца на аснове мажарытарнай сістэмы па аднамандатных акругах, а 45 месцаў рэзервуюцца для жанчын-парламентарыяў па адмысловай квоце). Тэрмін паўнамоцтваў парламента — 5 гадоў.

 Палітычныя партыі 
У краіне дзейнічае звыш 100 палітычных партый — ад фундаменталісцкіх да ультралевых. Найбольш уплывовымі з’яўляюцца Нацыяналістычная партыя Бангладэш (НПБ) і Народная Ліга (НЛ). НПБ заснаваная ў 1978 (у 1978—1982, 1991—1996 і 2001—2006 знаходзілася ва ўладзе). Кіруецца ідэямі «бангладэшскага нацыяналізму». У цяперашні час фактычна падзеленая на дзве фракцыі. НЛ, узначаленая Шэйх Хасінай, была заснавана ў 1949 (у 1972—1975 і 1996—2001 знаходзілася пры ўладзе). Выступае, у цэлым, з секулярысцкіх, шмат у чым — цэнтрысцкіх пазіцый.

Абмежаваны ўплыў захоўвае Нацыянальная партыя былога прэзідэнта Х. М. Эршада (заснаваная ў 1986), урад якога склаў паўнамоцтвы пад ціскам масавых выступленняў у снежні 1990. Прыкметным уплывам сярод кансерватыўнай часткі насельніцтва карыстаецца рэлігійная партыя «Джамаат-і-Ісламі». Уваходзіла ва ўрад Х. Зія. Сярод партый левага толку, аб’яднаных у 11-партыйны альянс, найбуйнейшыя — Працоўная і Камуністычная партыі.

У рамках падрыхтоўкі да выбараў 2023 года праводзіліся перапіс выбаршчыкаў і рэфармаванне заканадаўства ў гэтай сферы. Адначасова вялася праца па рэфармаванні партыйнай сістэмы.

 Судовая ўлада 

 Адміністрацыйны падзел 
Бангладэш — унітарная дзяржава, адміністрацыйна падзеленая на 7 адмістрацыйных раёнаў (дывізіёнаў), кожны з якіх носіць назву яго найбуйнейшага горада:
 Дака
 Чытагонг
 Кхулна
 Нараянгандж
 Раджшахі
 Сілхет
 Барысал
 Рангпур